ביוויס ובאטהד

| --- | --- |

פתיח הסדרה
 סוגה:  אנימציה   קומדיה, תוכנית קישור לקליפים, איגיון, סאטירה
 יוצרים:  מייק ג'אדג' 
 מדבבים:  מייק ג'אדג', טרייסי גרנדסטאף ואדם וולש
 ארץ מקור:  ארצות הברית 
 שפות:  אנגלית 
 מספר עונות:  10 
 מספר פרקים:  222
 תוכנית המשך:  דריה 
 הפקה
 מפיק:  מייקל בלייקי, סוזי לואיס 
 מוזיקה:  מייק ג'אדג' 
 אורך פרק:  18-20 דקות
 שידור
 רשת שידור:  MTV
 רשת שידור בישראל:  MTV אירופה (עונות 1-7) MTV ישראל (עונה 8) הוט קומדי סנטרל (עונה 8)
 תקופת שידור מקורית:  8 במרץ 1993 – 28 בנובמבר 1997, 27 באוקטובר 2011 - 29 בדצמבר 2011
 קישורים חיצוניים
 אתר רשמי
 דף התוכנית ב-IMDb
 
ביוויס ובאטהד (באנגלית: Beavis and Butt-head) הייתה סדרת אנימציה קומית, ששודרה ברשת הטלוויזיה MTV האמריקאית בין השנים 1993 ל-1997 ומתרכזת בחיי הדמויות המצוירות ביוויס ובאטהד. הסדרה נוצרה בידי מייק ג'אדג', שבהמשך יצר והפיק גם את סדרת האנימציה "המלך היל". באוקטובר 2011 שבה הסדרה לעונה נוספת, לאחר הפסקה של 14 שנים. ביולי 2020, נודע כי הסדרה תשוב לשתי עונות נוספות שישודרו בקומדי סנטרל.
ראשיתה של הסדרה בסרטון אנימציה קצר, "בייסבול צפרדעים", שיצר ג'אדג' עבור תוכנית הטלוויזיה Liquid Television של רשת MTV. הסרטון, שהצמד המאויר הופיע בו לראשונה, זכה להצלחה רבה והביא להזמנה של הסדרה כולה.
בפרק טיפוסי של הסדרה משולבים קליפים מוזיקליים, אשר ביוויס ובאטהד שני מתבגרים לא "מקובלים" מפרבר של יוסטון בשם היילנדס, צופים בהם ומשמיעים לגביהם הערות ילדותיות. בין קליפ לקליפ מוצגים מעלליהם של השניים בבית ובבית הספר והסתבכויותיהם התדירות עם הרשויות השונות. מאפייניהם המרכזיים של הגיבורים הם התעסקותם הכפייתית במין והאינטליגנציה הגבולית שלהם.
הצמד זכה לפופולריות רבה בקרב בני הנוער האמריקני ואף הכניס לעגה האמריקנית מגוון ביטויים עולבים כגון "buttmunch", "fartknocker", "bunghole". עם זאת, התנהגותם ההרסנית ואהדתם להבי מטאל גרמה להורים רבים למחות נגד התוכנית.
בשנת 1993, כאשר ילד בן חמש מאוהיו העלה את ביתו באש והביא למותה של אחותו בת השנתיים, הואשמו יוצרי הסדרה באחריות למות הפעוטה. הוריו של הילד טענו שבנם, שצפה בסדרה, הושפע מהתנהגותם של ביוויס ובאטהד ומהתעניינותם האובססיבית באש. כתוצאה מהאשמה זו הוסרו מפרקי הסדרה כל ההתייחסויות לאש, שעת השידור שלה הועברה ל-11 בלילה ונוספה לה הודעת אזהרה בתחילתה.
בשנת 1996 יצא לאקרנים סרט באורך מלא שעוסק במעלליו של הצמד, "ביווס ובאטהד דו אמריקה" (Beavis and Butt-Head Do America). ביוויס ובאטהד מגלים שנגנב להם מכשיר הטלוויזיה והם יוצאים לחיפוש, בדרך הם עוברים בית מלון מוזנח ונתקלים בסוחר נשק שיכור בשם מאדי גריימס (ברוס ויליס) שמוכן לשלם להם 10,000 דולר כדי שהם יטפלו באשתו לשעבר דאלאס (דמי מור) למרות שביוויס ובאטהד חשבו שהוא מתכוון לקיים איתה יחסי מין על מנת שיאבדו את בתוליהם. הם נשלחים ללאס וגאס כדי למצוא את אשתו. כשהם פוגשים את דאלאס היא בהסתר שמה במכנסיים של ביוויס חפץ קטן בשם X-5 שמכיל וירוס קטלני שיכול לעשות נזק רב, ומודיעה להם לפגוש אותה בוושינגטון די. סי.. ביוויס ובאטהד במסעם לוושינגטון עולים על אוטובוס תיירים שנוסע מסביב אמריקה אך נרדפים על ידי ה-ATF.
ביוויס ובאטהד, יחד עם סדרות אנימציה כמו "רן וסטימפי" ו"משפחת סימפסון", מתחו את גבולות האנימציה האמריקאית והפכו אותה למדיום שחורג מבידור "נקי" לילדים. כתוצאה מכך, עוררה הסדרה תגובות מעורבות. בעוד שרבים מחו על הסגנון הבוטה, אחרים חלקו שבחים לביקורת התרבות הסמויה של הסדרה ולאופן הסאטירי שבו תיארה את החיים באמריקה. חלק מהמבקרים אף טענו כי מדובר בסאטירה נגד תרבות ה-MTV עצמה, וראו בביוויס ובאטהד את מייצגי דור "ילדי המפתח", שצפיית יתר בקליפים מוזיקליים פגעה ביכולתם לקיים אינטראקציות חברתיות נורמליות או לנהל יחסים בריאים עם בנות המין השני.
בשנת 2010 השתתפו הדמויות בסרט "ג'קאס 3D" כשהם מסבירים על טכנולוגיית התלת מימד בסרט.
ארבע עשרה שנים לאחר ששידורה הסתיים חזרה הסדרה לעונה שמינית, ששודרה מאוקטובר ועד דצמבר 2011.
ב-1 ביולי 2020 הודיע ערוץ קומדי סנטרל כי הזמין שתי עונות נוספות של הסדרה, כולל ספין-אופים וספיישלים. בסדרה החדשה ייכנסו ביוויס ובאטהד לעולם חדש של דור ה-Z שיכלול מטא-תמות שייצרו הזדהות גם בקרב מעריצים חדשים שלא מכירים את הסדרה המקורית, וגם בקרב מעריצים ותיקים. מייק ג'אדג' חוזר לסדרה ככותב, מפיק ושחקן קול. הסדרה צפויה לעלות לשידור במהלך הרבע השלישי של 2021.
ב-24 בפברואר 2021 הכריז שירות הסטרימינג פרמאונט+ על סרט המשך לסרט מ-1996, המבוסס על הסדרה, הסרט נקרא בשם "ביוויס ובאטהד עושים את היקום". באוגוסט 2022 החלה גם עונה חדשה לסדרה.